Elverum folkehøgskule

Elverum folkehøgskule er en frilynt folkehøgskole i Elverum i Innlandet, som ble etablert i 1928. Skolen tar årlig imot vel 130 elever. Skolen eies av Peer Væringsaasens Nationalfond, og ligger i gangavstand til Elverum sentrum. Skoleanlegget er bygget i tradisjonell Østerdalsstil og ligger vakkert til mellom Glomma og Sagtjernet. På skoleområdet er det egen terrengpark for snowboard/ski, fotballbane, sandvolleyballbane, store grøntarealer og nærhet til badeplasser og fiskemuligheter ved Sagtjernet og Glomma. I sommerhalvåret arrangeres ulike kurs på skolen og Ungdomssymfonikerne har fast tilhold på skolen under festspillene i Elverum. I sommerhalvåret driver også skolen utleie av rom, fra enkel standard til hotellstandard. Elverum folkehøgskule har et velrenovert kjøkken som bl.a. kan tilby glutenfri mat.

Skolen har ni linjer og ca. 30 valgfag.

Linjefag ved skolen er (per 2020):
Friluftsliv
Kunst/Opplevelser
Musikk – Produksjon/Festival
Norwegian – Culture/Adventure
Snowboard/Freeski
Afrika – Bistand/Safari
Håndball
Foto/Opplevelser
Backpacker/Ekstremsport

Skolen er kjent for Stortingets, Kongens og regjeringens opphold 9. april 1940. Her ble Elverumsfullmakten utformet, og Kong Haakon VII sa nei til å samarbeide med de tyske invasjonsstyrkene, samt nei til å innsette Vidkun Quisling som statsminister. På skolen er det tre ulike krigsminnesmerker og en informasjonstavle om hendingene i Elverum i april 1940.

Eksterne lenker
 Elverum folkehøgskole

Folkehøgskoler i Innlandet
Skoler i Elverum
Utdanningsinstitusjoner etablert i 1928
Felttoget i Norge under andre verdenskrig
Kulturminner i Norge fra andre verdenskrig